TPCH กดปุ่ม COD “โรงไฟฟ้าชีวมวล” ขายไฟ กฟภ. ขนาด 2.85 เมกะวัตต์
TPCH เดินเครื่อง COD “โรงไฟฟ้าชีวมวล” บันนังสตา จ.ยะลา ขายไฟให้กับ กฟภ. มีสัญญาซื้อขายไฟฟ้า 2.85 เมกะวัตต์ และกำลังการผลิตติดตั้ง 3 เมกะวัตต์เป็นที่เรียบร้อยแล้ว
TPCH กดปุ่ม COD “โรงไฟฟ้าชีวมวล” บันนังสตา ขายไฟ กฟภ. มีสัญญาซื้อขายไฟฟ้า 2.85 เมกะวัตต์ และกำลังการผลิตติดตั้ง 3 เมกะวัตต์เป็นที่เรียบร้อยแล้ว
4 เม.ย. 2566

บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH ขอแจ้งให้ทราบว่าวันที่ 30 มี.ค.66 ณ เวลา 09:00 น. ทางโรงไฟฟ้าประชารัฐชีวมวล บังนังสตา ที่ตั้ง โครงการโรงไฟฟ้าชีวมวล ต.ถ้ำทะลุ อ.บันนังสตา จ.ยะลา ซึ่งเป็นบริษัทย่อยของ TPCH ได้เริ่มมีการจำหน่ายกระแสไฟฟ้าเชิงพาณิชย์ (COD) กับการไฟฟ้าส่วนภูมิภาค
โดยมีสัญญาซื้อขายไฟฟ้า 2.85 เมกะวัตต์ และกำลังการผลิตติดตั้ง 3 เมกะวัตต์เป็นที่เรียบร้อยแล้ว โดยเป็นโรงไฟฟ้าพลังงานหมุนเวียนโรงที่ 12 ของ TPCH ที่ได้จ่ายไฟฟ้าให้กับการไฟฟ้าส่วนภูมิภาค ซึ่งปัจจุบันบริษัทมีโครงการที่ดำเนินการจำ หน่ายกระแสไฟฟ้าเชิงพาณิชย์ รวมกำลังการผลิตที่เสนอขายไฟฟ้า 109.35 เมกะวัตต์ โครงการที่อยู่ระหว่างก่อสร้าง 2.85 เมกะวัตต์ รวมโครงการทั้งสิ้น 112.2 เมกะวัตต์